વડગામ તાલુકાના ચાંગા ગામના વતની દિલીપસિંહ રાજપૂત અને તેમના સાથી મિત્રો થોડાક સમય અગાઉ નાગાલેન્ડમાં ઉગ્રવાદીઓ સામે લડી રહ્યા હતા. જે દરમિયાન ઉગ્રવાદીઓએ બોમ્બ વિસ્ફોટ કરતાં અને અંધાધૂંધ ગોળીઓ ચલાવતા સામે જવાનોએ ઝડબતોડ જવાબ આપી ત્રણ ઉગ્રવાદીઓનોખાત્મો કર્યો હતો. જેમાં આસામ રાઇફલના ચાર જવાન શહીદ થયા હતા. ત્યારે દિલીપસિંહને બે ગોળી વાગવા છતાં તેવો ઝઝુમી ઉગ્રવાદીઓને પાછા પાડ્યા હતા. આ લડાઈમાં દિલીપસિંહ બે ગોળી વાગવા છતાં મોતના મુખમાંથી બહાર આવતાં તેવો સારવાર બાદ વતન પરત ફરતાં અમદાવાદ એરપોર્ટ પર મહાકાલ સેના સહિત સમાજ અને અન્ય લોકોએ ભવ્ય સ્વાગત કરી તેમને વતન લાવ્યા હતા. જ્યાં પણ રવિવારે સમગ્ર ગ્રામજનો દ્વારા ભવ્ય સ્વાગત યાત્રા નીકળી ગામના મંદિરે સ્વાગત કાર્યક્રમ યોજ્યો હતો.